Up-919/05
Datum: 2006-04-11T00:00:00.000+02:00
ecli: ECLI:SI:USRS:2006:Up.919.05
vrsta: posamični akt
zadeva: ustavna pritožba
objavljeno: Neobjavljeno | 11.04.2006
dokument: US25975
akt: Ustavna pritožba zoper odločbo Višjega sodišča v Mariboru št. PRpv 498/2005 z dne 4. 8. 2005 v zvezi z odločbo Okrajnega sodišča v Mariboru št. PRs 8360/04 z dne 5. 4. 2005
resitev: nesprejem ustavne pritožbe
izrek: Ustavna pritožba zoper odločbo Višjega sodišča v Mariboru št. PRpv 498/2005 z dne 4. 8. 2005 v zvezi z odločbo Okrajnega sodišča v Mariboru št. PRs 8360/04 z dne 5. 4. 2005 se ne sprejme.
stavek: Ker gre za primer tipizirane ustavne pritožbe, je bilo treba odločiti kot v sklepu št. Up-634/05.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
podlaga: Člen 55.2.1, Zakon o Ustavnem sodišču [ZUstS]
datum_vloge: 2005-09-22T22:00:00.000Z
datum_odlocitve: 2006-04-10T22:00:00.000Z

# Up-919/05-4

# 11. 4. 2006

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 30. marca 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

## sklenilo:

Ustavna pritožba zoper odločbo Višjega sodišča v Mariboru št. PRpv 498/2005 z dne 4. 8. 2005 v zvezi z odločbo Okrajnega sodišča v Mariboru št. PRs 8360/04 z dne 5. 4. 2005 se ne sprejme.

## OBRAZLOŽITEV

S prvostopenjsko odločbo o prekršku je bil pritožnik spoznan za odgovornega storitve cestnoprometnega prekrška po četrtem odstavku 27. člena ter po sedmem odstavku 120. člena Zakona o varnosti cestnega prometa (Uradni list RS, št. 30/98 in nasl. – ZVCP). Izrečeni sta mu bili enotna denarna kazen in stranska kazen prenehanja veljavnosti vozniškega dovoljenja ter naloženo plačilo stroškov postopka. Višje sodišče je glede prvega prekrška prvostopenjsko odločbo razveljavilo, enotno kazen spremenilo, sicer pa pritožbo zavrnilo kot neutemeljeno.

Pritožnik vlaga tipizirano ustavno pritožbo, s katero zatrjuje kršitve 14., 22., 23., 24., 25., 26., 27. in 29. člena Ustave ter nepravilno ugotovitev dejanskega stanja in napačno uporabo prava.

V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče preizkusi le, ali so bile z izpodbijano sodno odločbo kršene človekove pravice ali temeljne svoboščine. Pritožnikovi očitki, ki jih vsebuje ustavna pritožba, so tipizirani in tako pavšalni, da po mnenju Ustavnega sodišča ni mogoče opraviti njihove presoje. Ker gre za enak primer, je bilo treba odločiti kot v sklepu št. Up-634/05 z dne 27. 3. 2006 (Uradni list RS, št. 36/06).

Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer